Czaplinek

Czaplinek (germane: Tempelburg, dum la historio aliaj nomoj: terra Tempelborch 1291, Tempelburch 1311, Tempelborch 1334, Tepelborg, Czaplinek aŭ Tempelborg 1564-67, Tempelborch 1618, Tempelburg 1789 kaj 1838, Tempelbork, Czaplink) estas urbo en Okcidenta Pomerio en Pollando. Ĝi apartenas al samnoma komunumo Czaplinek en distrikto Drawsko.

 Historio 
La plej malnovajn spurojn de la setlado devenas de la antaŭ 2500 jaroj, oni malkovris sur la insulo Bielawa kiu estas sur la Lago Drawsko kaj en Stare Drawsko. Komence de nia erao estis tie la ĝermana gotoj kaj post ili venis tin slavoj kaj ilian burgon en la 12a jc bruligis kaj detruis Boleslavo la 3-a Kurbabuŝa kaj enkorporigante la slavan Pomerion al limoj de Pollando. En la jaro 1286 tiama duko de Grandpolio posta pola reĝo Przemysł la 2-a el dinastio de Piastoj invitis tien templanojn kiuj konstruis tie ĉe la fiŝista setlejo la "Preĝejan Burgon" ( „Świątynny Gród” / Tempelborh, Tempel). Czaplinek akiris la urborajtojn en la jaro 1291. En la jaro 1300 tiujn terenojn konkeris Margraflando Brandenburgio, kaj poste ĝi transiris al la episkopeco (diocezo) de Cammin (nun Kamień Pomorski). En la jaro 1368 pola reĝo Kazimiro la 3a Granda (1333–1370) elaĉetis la urbon Czaplinek de la Johanitoj (Malta Ordeno), danke al tio urbo kaj la regiono eniris al Pollando kiel la feŭdo. Post la morto de pola reĝo en la jaro 1370, ĉirkaŭ Drahim ekkomencis la batalo de la Joanitoj el la Malta Ordeno kun Pomerio. La pomerianoj detruuis kaj bruligis la regionon sed ne konkeris la burgon (kastelon). La Johanitoj el la Malta Ordeno denove komencis interrilati kun la kruckavaliroj el la Teŭtona Ordeno dezirante denove akiri Drahim. Finis tiujn militojn pola reĝo Ladislao la 2-a Jogajlo el la dinastio de Jogajlidoj, kiu en la jaro 1407 forpelis la kruckavalirojn de la Teŭtona Ordeno) de la ĉirkaŭa tereno, kaj metis tien sian polan staroston (distriktestron). En la polaj manoj Czaplinek estis ĝis la jaro 1658 (la Traktatoj de Wehlau-Bromberg/Welawa-Bydgoszcz), kiam ĝi eniris Brandenburgion. La vigla disvolvo komenciĝis nur en la 17a jc. Oni komencis la konstruon de la vojoj, de la ŝtonizitaj stratoj, gas-reton, poŝton kun telegrafo. En la jaro 1939 en la urbo estis 5275 da loĝantoj. 

eta|La preĝejo de la Sankta Triunuo
eta|La jaĥtejo ĉe la Lago Drawsko
Post la fino de Dua Mondmilito la urbo eniris en la komunisma Pola Popola Respubliko laŭ la decido de la Potsdama konferenco kaj ankaŭ laŭ la decidoj de la konferenco efektiviĝis la forpelo de la germana loĝantaro kaj anstataŭigo de ĝi per poloj de la centra Pollando kaj de orienta Pollando oriente de la Curzon-linio. Nun la loĝloko estas malgranda urba centro en la distrikto Drawsko en la Okcidenta Pomerio.

 Gefiloj de la urbo 
 Emil Palleske (1823-1880), verkisto

 Literaturo 
 Tadeusz Białecki, Słownik współczesnych nazw geograficznych Pomorza Zachodniego z nazwami przejściowymi z lat 1945-1948, Szczecin: Książnica Pomorska w Szczecinie, 2002.
 Bronisław Chlebowski, Słownik geograficzny Królestwa Polskiego i innych krajów słowiańskich, tom 12 ,
Varsovio: Nakładem Władysława Walewskiego, 1892.
 Gustav Kratz, Die Städte der Provinz Pommern - Abriss ihrer Geschichte,
zumeist nach Urkunden, Berlino: in Kommis. bei A. Bath, 1865.
 Krystyna Przeworska, Eugeniusz Buczak, Czaplinek i Starostwo Drahimskie: zarys dziejów, Koszalin: Koszalińskie Towarzystwo Społeczno-Kultura 1985.

Kategorio:Urboj de Okcidentpomeria provinco
Kategorio:Urboj en Pollando